Upute za učitelje

1. Po dolasku u škole djelatnicima školska liječnica mjeri tjelesnu temperaturu.
2. Na ulazu u školu djelatnici se trebaju preobući u radne cipele i dezinficirati ruke i mobitele.
3. Poželjno je prozračivati prostor prije i nakon odlaska djece te po mogućnosti imati otvorene prozore ako je moguće zbog vremenskih prilika.
4. Planirati korištenje i čišćenje didaktičkog materijala.
5. Dezinficirati ruke nakon dodirivanja odjeće, obuće, školske torbe, knjiga učenika.
6. Ukoliko je moguće provoditi nastavu na otvorenom.
7. Po završetku nastave javiti se školskoj liječnici radi mjerenja temperature.
8. Podsjećati učenike na korištenje dezinficijensa, pravilno pranje ruku, održavanje razmaka od 2 m, okretanje glave pri kašljanju te prekrivanje nosa i ustiju laktom ili maramicom i ne dodirivanju lica rukama.
9. U slučaju sumnje na zarazu postupiti u skladu s Protokolom o postupanju u slučaju zaraze COVID-19

Upute za roditelje

1. Roditelji ujutro prije polaska djeteta u školu mjere temperaturu djeteta (37,2 i veća).
2. Ukoliko dijete ima temperaturu 37,2 i veću, dijete ne dolazi u školu i roditelj telefonski obavještava ravnateljicu škole i liječnika. 
3. Roditelji će objasniti djetetu postupak pravilnog pranja ruku.
4. Roditelji upozoravaju dijete na potrebu sigurnosnog razmaka od 2 m, ne dodirivanje lica rukama, okretanje glave pri kašljanju i kihanju te prekrivanje nosa i ustiju laktom ili maramicom nakon čega je potrebno oprati ruke. 
5. Roditelji upućuju dijete da samo postupa sa svojom torbom, priborom i knjigama. Poželjno je da dijete u školu nosi radnu obuću (papuče).
6. Roditelji učenika o svakoj sumnji na COVID-19 kod djeteta i članova obitelji imaju obvezu hitno telefonom obavijestiti ravnateljicu Škole.